Ferðamálaráðherra telur að gera þurfi meira í öryggismálum í Reynisfjöru. Þar lést ung kona í vikunni. Ráðherra segir að fá þurfi að borðinu þá sem hlut eiga að máli varðandi Reynisfjöru og að það fólk verði að vera tilbúið að gera það sem þarf.
Unga konan sem lést var í hópi fimmtán erlendra ferðamanna sem voru með íslenskan fararstjóra. Verkefnastjóri slysavarna hjá Landsbjörg sagði í hádegisfréttum að fyrir nokkrum misserum hefði starfshópur skipaður af ráðuneytinu undir forystu Ferðamálastofu gert tillögur til úrbóta í fjörunni. Meðal þess var að setja upp blikkandi viðvörunarljós, hafa fána eins og gert er víða á ströndum erlendis og jafnvel setja upp lokunarhlið. Eins hafi Vegagerðin í þessari vinnu sett upp gott ölduspárlíkan. Hins vegar hafi flestar tillögur ekki komist til framkvæmda því lítill hluti landeigenda hafi hafnað þeim. En kallar banaslysið núna ekki nú á það að koma þessu í framkvæmd?
Jú, ég tel að það ölduspár og viðvörunarkerfi er komið upp og er birt og hægt að nota. þegar kemur á búnaðinum í fjörunni þá er í rauninni allt klárt til að setja hann upp. Og sömuleiðis möguleikinn að setja þarna hlið.
Segir Þórdís Kolbrún R. Gylfadóttir ferðamálaráðherra. Hugsanlega þurfi heimild frá frá löá grundvelli almannavarnalaga til þess að fá að loka. Hún segir að það séu aðeins örfári dagar á ári í nóvember til febrúar þegar sérstaklega hættulegt er í Reynisfjöru. Margt hafi breyst til hins betra undanfarin ár og hafi stjórnvöld í samvinnu við ferðaþjónustuna hafi sett að laggirnir margt sem auki öryggi og nú séu ferðaþjónustufyrirtæki samkvæmt lögum skyldug til að gera öryggisáætlanir.
Aðdráttarafl íslands er líka stundum hættulegt og við hljótum að stefna að því að gera allt sem í okkar valdi stendur að tryggja öryggi ferðamanna. Þá er kannski landeigendum ekki stætt á því að standa í vegi fyrir slíku ef svo er? Það er auðvitað misauðvelt að fara í svona verkefni eftir því hvernig eignarhaldið er. Ég man eftir umræðu um Silfru og við á endanum tókum ákvörðun um að fara í það.Og ég held að sú nálgun ég held að við þurfum hana einfaldlega í þetta. Þar sem við þurfum þessa aðila að borðinu og vera tilbúin að gera það sem þarf og eins og ég segir þetta eru örfáir á ári þar sem aðstæður eru svona. Og við hljótum að skoða þá möguleika sem þarf til þess að koma í veg fyrir svona alvarleg slys.